Šiaulių gidas

Roko simfonija ant ledo
2017-12-15 19:00 (Europe/Moscow) | Šiaulių arena
Povilo Vanago ir Margaritos Drobiazko šou „Roko simfonija ant ledo“ gruodžio 15 d. sukurs ypatingą šventinę atmosferą Šiaulių arenoje! Būkite to dalimi!
Žinomiausia šalies ledo šokėjų pora Povilas Vanagas ir Margarita Drobiazko savo gerbėjams ruošia išankstinę kalėdinę dovaną. Praėjusiais metais didžiulio pasisekimo sulaukęs jų ledo šou pagal grupės „Queen“ muziką šiemet sujungs ledo, muzikos žvaigždes ir simfoninį orkestrą naujam projektui „Roko simfonija ant ledo“.
Didelės sėkmės sulaukęs praėjusių metų pasirodymas šiemet išlaiko rokerišką dvasią ir nauju, jau 16-u projektu „Roko simfonija ant ledo“ kviečia pajusti ledo ir roko muzikos hitų sintezę. Margarita ir Povilas lieka sau ištikimi ir kaip visada atsiveža visą desantą dailiojo čiuožimo žvaigždžių: didžiausiose šalies arenose pasirodys ne kartą ant apdovanojimų pakylos lipę Europos čempionas Tomašas Verneris, Pasaulio profesionalų čempionai Jelena Leonova ir Andrejus Chvalko ir kt. Roko balades gyvai atliks simfoninis orkestras su žinomais atlikėjais, o visa tai taps dar viena magiška Povilo ir Margaritos kalėdine dovana.
„Pernai padarėme didžiulį eksperimentą, apie kurį svajojome daugelį metų. Tiek mes, tiek žiūrovai buvo patenkinti tuo, ką pamatė. Praėjusių metų sėkmė mus įkvėpė tęsti gyvos muzikos tradiciją, tačiau šiemet visi kūriniai bus atliekami visiškai gyvai, nenaudosime jokių įrašų“, – intrigavo mylimiausia šalies ledo šokėjų pora.

KALĖDINĖ EDUKACIJA „BALTAS ŠEIMŲ SAVAITGALIS“
2017-12-16 15:00 (Europe/Moscow) | Šiaulių dailės galerija
Gruodžio 16 d. 15 val. maloniai kviečiame šeimas į edukaciją „Baltas šeimų savaitgalis“ su menininke Edita Varkaliene, Šiaulių dailės galerijoje, Vilniaus g. 245.
Bendravimas šeimoje gali būti nenuobodus ir linksmas. Edukatorė Edita Varkalienė siūlo laiką leisti
kūrybiškai. Derindama improvizacijos ir grupinio darbo metodus, menininkė moko susiburti ir pasimėgauti kūrybišku darbu.
BŪTINA REGISTRACIJA: naujienos@siauliugalerija.lt
Edukacijos trukmė: 1,5 val.
Kaina: 1,5 Eur.

Koncertas "MIUZIKLŲ ŽVAIGŽDĖS"
2017-12-20 18:00 (Europe/Moscow) | Koncertų salė „Saulė”
Karinos Krysko ir Jeronimo Miliaus pristatyti nebūtina – Lietuvos muzikos padangėje jie visiems pažįstami kaip vieni talentingiausių miuziklų atlikėjų. Kartu su gyvo garso grupe pasirodysiantys Karina ir Jeronimas pakvies visus klausytojus į muzikinę kelionę po įvairias šalis ir perkels į skirtingus laikmečius! Nors visi skambantys kūriniai bus puikiai pažįstami ir artimi, koncerto metu išgirsite ir daug įdomių, netikėtų faktų iš kiekvieno miuziklo istorijos. Ar žinojote, kad pirmieji miuziklai atsirado Graikijoje 5 tūkst. metų prieš Kristų? Kaip manote, kuris miuziklas yra ilgiausiai – beveik tris dešimtmečius – rodomas Brodvėjaus teatro istorijoje? Į kurį miuziklą iki šiol parduota daugiau kaip 150 milijonų bilietų? O kuris iš jų yra pats pelningiausias, uždirbęs daugiau kaip 6 milijardus JAV dolerių?
Šventiniame koncerte „Miuziklų žvaigždės“ skambės patys gražiausi kūriniai iš populiariausių Lietuvos ir užsienio miuziklų: „Operos fantomas“, „Katės“, „Muzikos garsai“, „Vargdieniai“ „Purvini šokiai“, „Mamma mia“, „Jėzus Kristus – superžvaigždė“, „Ugnies medžioklė su varovais“, „Paryžiaus katedra“, „Velnio nuotaka“ ir kitų.

Miuziklas "ČIKAGA"
2017-12-20 19:00 (Europe/Moscow) | Šiaulių arena
Miuziklas “Čikaga“ tai – muzikinė baudžiamojo teisingumo satyra, pasakojanti apie dvi dėmesio ir pripažinimo siekiančias žudikes.
Miuziklas persmelktas seksualumu ir ironija. Būti žinomu – siekiamybė. Nesvarbu kur bebūtum ir ką darytum, tavo gyvenimo prasmė – šviesti spindinčia žvaigžde. Tavo pasirodymas sukamas kaip šou, video klipas, ar dar vienas sensacingas nusižiovavimas. Tai gyvenimas vardan žinutės pirmame puslapyje, antraštės, blizgučių, šlovės alėjos. Todėl nieko nėra šventa ir visos priemonės pateisinamos. Būtis – pati savaime subalansuota ieškoti naujos intrigos. Įdomiausia tai, kad tokius “garsius” veikėjus mes linkę garbinti, teisinti, lipdyti iš jų savo paties idealus. Miuziklas satyriškai žvelgia į „teisingumo“ sąvoką, po kuria šio „teatro žaidėjai“ patys savaime tampa šou egzistencijos įkaitais. Bet juk čia Čikaga.
19 a. trečiojo dešimtmečio Čikagos miesto kriminalinės teisybės paieškos susipina su stilingu nuteistųjų seksualumu ir paverčia kalėjimo sienas žvaigždžių kalve. Teisingumo šou, kur egzistuoja savo taisyklės.
Tai antras ilgiausiai rodomas miuziklas Brodvėjaus istorijoje.
Atlikėjai: Oneida Kunsunga, Gabrielė Bielskytė, Vaidas Baumila, Kristina Jatautaitė, Dominykas Vaitiekūnas, Rasa Ulteravičiūtė.
Kūrybinė grupė:
Dirigentas, muzikos vadovas – Derek Barnes (UK)
Režisierė – Rūta Bunikytė
Scenografė – Renata Valčik
Kompozitorius John Kander
Choreografė – Inga Briazkalovaitė
Šviesų dailininkas – Eugenijus Sabaliauskas
Kostiumų dailininkas – Įvaizdžio namai HOUSE OF KIKIMARA
Pagrindinė renginio informacija
Nuolaidos: 30 % studentams, moksleiviams, senjorams, žmonėms su negalia, turintiems POLA kortelę (pateikus pažymėjimą)
Nemokamai: vaikai iki 6 metų neužimantys papildomos vietos
Renginio trukmė: 2 val. 20 min.
Pertrauka: yra (20 min.)

Paskaita BEGĖDYSTĖS IR NUODĖMĖS NESAVALAIKIŠKUMAS
2017-12-21 17:00 (Europe/Moscow) | Šiaulių dailės galerija
Prof. habil. dr., filosofo, antropologo, visuomenininko, VDU Filosofijos ir socialinės kritikos katedros vedėjo Gintauto Mažeikio vieša paskaita BEGĖDYSTĖS IR NUODĖMĖS NESAVALAIKIŠKUMAS
2017 m. gruodžio 21 d., ketvirtadienį, 17 val. maloniai kviečiame į prof. habil. dr., filosofo, antropologo, visuomenininko, VDU Filosofijos ir socialinės kritikos katedros vedėjo Gintauto Mažeikio viešą paskaitą BEGĖDYSTĖS IR NUODĖMĖS NESAVALAIKIŠKUMAS iš atvirų paskaitų ciklo MENO ETERIS, Šiaulių dailės galerijoje, Vilniaus g. 245.
Begėdystė yra regimoji ir, atrodo, mažiausiai prakeikta Nuodėmės palydovė. Begėdystė neretai tėra ribų pažeidimo ir Kitoniškumo įteisinimo požymis. Tačiau be šitos žeidimo dramos nebūna nei mūsų jausmus žeidžiančios poezijos, nei draudžiamas zonas atveriančių apsakymų, nei patrauklių kino filmų. Ar kūrėjo: poeto, rašytojo, režisieriaus šaltinis yra begėdiškos patirtys, nuodėmės, ar tik organizuojanti idealo ir prasmės galia? Dažnai begėdystė ir nuodėmė yra nesavalaikiškos: peržengia idealo formuojamą laiko horizontą. Kas buvo gėdinga vienam amžiui, naivu ir paprasta kitam. Begėdystė yra nesavalaikė (anachroniška) ir nesavavietė. Ji visada yra ne Dasein, ne čia Būtis, ne šitas rūpestis. Bet ar tai reiškia, kad begėdystė, iš kurios kyla paprastosios nuodėmės, mus perkelia į didžiuosius pasakojimus ir Didžiąją Tikrovę? Anaiptol ne. Priešingai, begėdystės fenomenas yra transgresyvus, perkeliantis į naujas emocines ir vertybines sritis. Pranešimo metu bus nagrinėjami įvairūs kino filmų ir literatūros pavyzdžiai, rodomos ištraukos. N-14.
Įėjimas nemokamas, galime parengti pažymėjimus.
Projektą remia Lietuvos kultūros taryba ir Šiaulių miesto savivaldybė.

Maša ir Lokys: kalėdinis krepšinis
2017-12-21 18:00 (Europe/Moscow) | Šiaulių arena
Gruodžio 21 -oji Šiaulių arenoje bus išskirtinai nuotaikinga! Į Šiaurės Lietuvos sostinę atvyksta šventinis šou Maša ir Lokys: kalėdinis krepšinis!

Pirmą kartą Lietuvoje – unikalus pasirodymas, kuriamas bendradarbiaujant su pasaulinės šlovės pelniusio animacinio filmuko kūrėjais. Linksmo, spalvingo, muzikalaus „Maša ir Lokys“ šou, kurio veiksmas vyksta Lietuvoje, personažai prabils žymiausių Lietuvos aktorių balsais!
Populiariausio animacinio filmuko herojai – išdykėlė Maša, geraširdis Lokys bei jų draugai – atvyksta į svečius pas Lietuvos vaikus. Iki Kalėdų – vos savaitė. Lokys iš miško parsitempia plačiaskarę eglę ir jau tuoj tuoj pradės ją puošti, kai iš viršūnės išlenda mažytė pelytė. Išsigandęs Lokys šmurkšt po antklode, o pelytė kad ims šeimininkauti namuose! Į svečius užsukusi ir didžiulę betvarkę radusi Maša puola rašyti laiško Kalėdų seneliui. Juk Lokiui reikia kalėdinės dovanos – katino, kuris iš namų išvytų įsibrovėlę pelę. Tačiau prieš šventes – pats darbymetis, Kalėdų senelis ruošia dovanas viso pasaulio vaikams… Laimei, Maša ir Lokys sutinka kaimynystėje gyvenantį katiną. Gal jis išgelbės Lokio namus nuo netvarkos? Žinoma! Bet su viena mažyte sąlyga… Katinas pasiūlo savo naujiems draugams sužaisti krepšinį – jei šie nugalės katino komandą, pelė bus išprašyta lauk iš Lokio namų. Deja, geraširdis Lokys, kadaise buvęs puikus tritaškių metikas, krepšinį žaidė taip seniai, kad apie pergalę tegali pasvajoti… O gal ims ir įvyks kalėdinis stebuklas?
Dėmesio! Pasirodymuose dalyvaus Kalėdų senelis!
Scenarijų visai šeimai skirtam šventiniam šou „Maša ir Lokys“ rašo Tomas Dirgėla – geriausios lietuviškos knygelės vaikams autorius. Scenografija kuriama ir gaminama Lenkijoje, o kostiumai siuvami Prancūzijoje.
Pasaulinio pripažinimo sulaukęs ir begalę apdovanojimų pelnes animacinis filmukas sukurtas 2009-aisiais. Šiandien animacinis filmukas „Maša ir Lokys“ žiūrimas 120 pasaulio šalių: nuo Filipinų iki Peru. Iš jo gautos pajamos siekia net 300 milijonų dolerių. Tai vienintelis animacinis filmas, sumušęs „YouTube“ peržiūrų rekordą.
Pagrindinė renginio informacija
Nuolaidos (pigiausiems bilietams netaikoma):perkant 4 bilietus ir daugiau – 20 % nuolaida (pasirinkus 4 bilietus, į nuolaidos laukelį įveskite seimosbilietas)
Nemokamai: vaikai nemokamai neįleidžiami
Renginio trukmė: 70 min.
Pertrauka: nėra.

Muzikinė pasaka „Tilidūda“
2017-12-22 18:00 (Europe/Moscow) | Koncertų salė „Saulė”
Šv. Kalėdų laikui – šventiniai „Tilidūda“ spektakliai

Milijonai peržiūrų internete sako, kad vaikai be „Tilidūdos“ dainelių nė dienos neištveria. O kur dar susirūpinusių mamų laiškai: ar rodysit, ar bus šiemet „Tilidūda“? Ar atvažiuosit į Klaipėdą? Šiaulius? O Alytuje ar bus? Marijampolėje? Bus. Ir dar Vilniuje, Kaune ir Kėdainiuose.

„Tilidūda“ per gruodžio mėnesį pasiryžusi apkeliauti rekordinį Lietuvos miestų skaičių ir aplankyti visus savo mažuosius gerbėjus! Šv. Kalėdų laikas su „Tilidūda“ bus ypač šviesus, pilnas juoko ir linksmų lietuviškų dainelių, kurias mūsų mažieji žino mintinai.

„Tilidūda“ – muzikinė pasaka-spektaklis pagal garsiausias lietuviškas daineles („Tindi rindi riuška“, „Du gaideliai“, „Žvirblio puota“ ir kt.) Dainelės – ne tik linksmos ir smagiai aranžuotos, bet ir lavina mažųjų kalbą ir vaizduotę, padeda formuoti jų tautinį identitetą, puoselėti lietuvybę. Vaikai kviečiami ne tik žiūrėti, bet ir patys aktyviai dalyvauti muzikinėje pasakoje. Pelėda prašo visų į koncertą atsinešti savo muzikos instrumentų: dūdelių, birbynių, švilpynių, barškučių, tarškynių. Ji pasiruošusi suburti tikrą vaikų ansamblį ir jau pasiskelbė dirigente.

„Tilidūda“ pasakoja smagią istoriją apie trejų metukų poną Joną, kuris nemokėjo ir nenorėjo groti dūda. Dūda įsižeidusi nuo jo pabėgo. Tėtis ir mama nusprendė padėti Jonukui rasti dingusią dūdą ir jie leidosi į kelią. Bekeliaudami patyrė daug nuotykių: matė vilko ir zuikių šokį, pakliuvo į puotą pas žvirblį, susapnavo stebuklingą sapną.

Muzikinę pasaką apie poną Joną ir jo pradingusią dūdą seka profesionalūs aktoriai. Žinomas ir mėgiamas daineles dainuoja patys „Tilidūda“ kūrėjai: Aistė Smilgevičiūtė (mama) ir Rokas Radzevičius (tėtis). O pono Jono vaidmuo patikėtas dainininkės Jurgos Šeduikytės ir aktoriaus Vido Bareikio sūnui Adui, kuris labai rimtai vertina savo darbą profesionalioje scenoje.

„Tilidūda“ dainelės specialiai aranžuotos taip, kad maloniai skambėtų vaiko ausiai. Rokas Radzevičius sukūrė ir adaptavo linksmus tekstus, kurie labai patinka mažiesiems klausytojams.

Koncertas Best of 90's: La Bouche, Joy, Savage
2017-12-22 19:00 (Europe/Moscow) | Šiaulių arena
Kelionėje laiku atiduosime visą save geriausiems 90 –ųjų laikotarpio hitams, kartu su legendinėmis grupėmis – „Joy“, „Savage“ ir „La Bouche“!
Nostalgiška „90-ųjų“ laikotarpio muzikos banga sugrįžta į Lietuvą su dar didesne jėga. Tik žymiausios ir labiausiai muzikos gerbėjų vertinamos šio laikmečio grupės atmosferą kaitins Šiaulių arenoje gruodžio 22 –ąją.
Renginio organizatoriai žiūrovus ragina nelikti abejingais 90 –ųjų dvasiai ir į koncertą atvykti pasipuošus šio laikmečio stiliumi:
„Kviečiame visus atvykstant į koncertą pasipuošti 90-ųjų stiliaus atributais, apranga, avalyne ir tapti svarbia renginio atmosferos dalimi. Garantuojame, kad šis vakarėlis nusimato būti audringas“, – pristatydami būsimą didžiausią 90 –ųjų muzikos stiliaus renginį Lietuvoje sakė organizatoriai.
Šiame renginyje geriausias emocijas sustiprins įspūdingos garso ir šviesų instaliacijos, o taip pat ir profesionalios pramoginių šokių poros, kurios sukurs ypatingą šventinę nuotaiką.
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 2 val.

SEL koncertas
2017-12-25 20:00 (Europe/Moscow) | Šiaulių arena
Gruodžio 25 -ąją 20 val. į Šiaulių areną sugrįžta tai, ko laukiama labiausiai – SEL!
Pagrindinė renginio informacija
Stovimi bilietai: pirmi 500 stovimų bilietų – 21 €. Bilietai brangs!
Nuolaidos: netaikomos
Nemokamai: vaikai iki 6 metų neužimantys papildomos vietos

Koncertuoja 2 Donatai su gyvo garso grupe
2017-12-26 18:00 (Europe/Moscow) | Šiaulių arena
„Raudoni muzikiniai vakarai” pristato: energingieji 2 Donatai – antrą Šv. Kalėdų dieną – gruodžio 26 -ąją 18 val.! (mažoji koncertų salė, 4 aukštas)

Į pop sceną drąsiai įžengusi grupė “2 Donatai” savo energija ir populiariausiais kūriniais neužleidžia top pozicijų ne tik radijo stotyse, bet ir savo koncertuose. Atlikėjų sukurta atmosfera įtraukia kiekvieną į fantastiškos nuotaikos sūkurį, kurios metu nešokti tiesiog neįmanoma. O kaip gali būti kitaip, kai skamba milijonus kartų perklausyti ir įvertinti kūriniai, tokie kaip “Na, o kaip dabar?” , “2ŠE”, “Kai kas vakarą”, “Prisėdai šalia”.
Įtraukiantį ir nepamirštamą vakarą Donatas Čižauskas ir Karolis. Akulavičius su gyvo garso grupe žada ir Šiaulių miesto gyventojams bei svečiams antra šventų Kalėdų dieną Šiaulių arenos mažojojo salėje.
Šventes sutikite ir į naujuosius metus ženkite su gera nuotaika!
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: apie 1.5 – 2 val.

STIKLO ARFA TARP DANGAUS IR ŽEMĖS
2017-12-27 18:00 (Europe/Helsinki) | Koncertų salė „Saulė”
STIKLO ARFA – TARP DANGAUS IR ŽEMĖS
Magiško skambesio kupinas koncertas

Atlikėjai:
GLASS DUO (Lenkija):
ANNA SZAFRANIEC (stiklo taurės), ARKADIUSZ SZAFRANIEC (stiklo taurės)
STYGINIŲ KVINTETAS

Beveik kiekvienas iš mūsų Naujųjų išvakarėse tikisi stebuklo. O Glass Duo atlikėjai kviečia jį patirti!
Nenustebkite scenoje tarp styginių instrumentų išvydę stiklo taures. Iš jų liesis ne šampanas, o visų laikų muzikos šedevrai. Tai – „stiklo arfa“ arba „angelų vargonai“. Instrumentas, kurį meistriškai valdo Anna ir Arkadiusz Szafraniecai. Profesionali smuikininkė ir trimitininkas kažkada pabandę iš taurių išgauti muziką, taip susižavėjo šiuo užsiėmimu, kad atsisakė karjeros Baltijos filharmonijos orkestre. Įvaldę naują atlikimo techniką bei sukaupę platų kūrinių repertuarą, šiandien jie koncertuoja visame pasaulyje, stebindami subtiliais stiklo garsais.
Daugelis pabuvojusių dueto koncertuose, savo patirtį įvardija kaip „pasivaikščiojimą debesimis“ arba kaip „muziką, atklydusią iš sapno“. Neabejojame, jog ir Jūs pabuvosite nežemiškų skambesių pasaulyje

Programoje W. A. Mozart, A. Dvorak, P. Čaikovskij ir kt.

Trukmė 1.20 val.

Koncertas "Šventinė dovana"
2017-12-27 19:00 (Europe/Moscow) | Šiaulių arena
Ne kartą stebėdami televizijos ekranuose transliuojamą šventinį koncertą iš Austrijos, pagalvojame: kad taip pas mus…

Bet juk tam reikia didžiulio, tikro – ne butaforinio – orkestro. O kaip atskirti tikrą orkestrą nuo butaforinio. O gi tikrasis būtinai turi „arfą“!
Mielieji, būtent toks ir yra visoje Lietuvoje išgarsėjęs KAUNO MIESTO SIMFONINIS ORKERSTRAS (Vadovas Algimantas Treikauskas)! O atlikti gražiuosius Štrauso valsus be arfos tiesiog neįmanoma. Tačiau koncerto ŠVENTINĖ DOVANA metu girdėsite ne tik Štrauso valsus. Pačias gražiausias dainas iš savo repertuaro, be abejo, akomponuojant orkestrui, atliks solistai LIUDAS MIKALAUSKAS ir mūsų mylimas ir gerbiamas VIRGILIJUS NOREIKA. Kartu su Kauno miesto simfoniniu orkestru pasirodys ir garsusis smuiko virtuozas ZBIGNEVAS LEVICKIS. Na, ir žinoma pirmoji koncerto dalis bus baigta su garsiuoju Radeckio maršu. ….visai kaip Vienoje.
Beje, antroji koncerto dalis nė kiek nenusileis pirmąjai, nes joje karaliaus šiais metais gausiausias žiūrovų arenas rinkę ir vienareikšmiškai nusipelnę populiariųjų metų atlikėjų titulo – INGA VALINSKIENĖ bei nuostabusis duetas IRŪNA PUZARAITĖ ir MARIUS JAMPOLSKIS.
Mes nesigirsime kiek tonų garso aparatūros ar apšvietimo atsivešime. Mes tik paklausime Jūsų, o gal Jūs iš tikrųjų šventiniu laikotarpiu norėtumėte apsilankyti ŠVENTINIAME KONCERTE? O gal norėtumėte pasveikinti savo artimuosius švenčių proga? Jūs galite tai puikiai padaryti, įteikdami bilietus į koncertą, pavadinimu ŠVENTINĖ DOVANA.
Garantuojame – neapsiriksite!
Pagrindinė renginio informacija
Nuolaidos: netaikomos
Nemokamai: vaikai iki 4 metų neužimantys papildomos vietos
Renginio trukmė: 2 val.

Arvydo Vilčinsko koncertinis turas „Man – 60“
2017-12-28 18:00 (Europe/Moscow) | Koncertų salė „Saulė”
Į gyvo garso koncertinį turą „Man – 60“ kviečia dainų autorius ir atlikėjas Arvydas Vilčinskas

„Man – 60“, – tokiais žodžiais į savo kūrybos gerbėjus kreipiasi dainų autorius ir atlikėjas Arvydas Vilčinskas.

Sausio 1-ąją dieną 60 metų jubiliejų minėsiantis atlikėjas ji pasitinka kiek anksčiau ir – scenoje.
„Aš niekada nemėgau švęsti savo gimtadienių. Tačiau šį kartą į gimtadienį kviečiu jus visus – man bus pati didžiausia dovana matyti Jus savo koncertuose“, – sako A.Vilčinskas.
Į koncertinį turą, kuris prasidės gruodžio 6-ąją Alytaus kultūros ir komunikacijos centre, o baigsis gruodžio 28-ąją Šiaulių koncertų salėje „Saulė“, A. Vilčinskas kviečia ne vienas. Kartu su atlikėju scenoje bus ir gyvo garso grupė bei styginių kvartetas.

Arvydas sako, kad šventinio renginio metu skambės pačios geriausios ir laiko patikrintos dainos, o naujų spalvų joms suteiks gyvai skambanti muzika.
„Esu laimingas, kai galiu kurti, dainuoti ir tuo dalintis. Tai – didžiulis džiaugsmas, tai – mano prasmė“, – sako kūrėjas.

Koncertas "Skriskime drauge". Trimito Kalėdos su Carlu Ellisu
2017-12-28 19:00 (Europe/Moscow) | Šiaulių arena
Valstybinis pučiamųjų instrumentų orkestras „Trimitas“ Naujuosius Metus pasitinka nusiteikę itin šventiškai – Šiaulių muzikos mylėtojai kviečiame apsilankyti išskirtiniame koncerte su atlikėju Carl Ellis. Charizmatiškasis svečias iš Vokietijos Lietuvoje lankosi antra sykį – 2016 m. gruodį Lietuvos nacionalinėje filharmonijoje su „Trimitu” surengtas koncertas praėjo su milžinišku pasisekimu! Išskirtinio vokalo atlikėjas, energija pulsuojantis orkestras, dirigentas Ugnius Vaiginis ir sielą virpinančios muzikos istorijos tą vakarą nepaliko abejingų – buvo tikra muzikos šventė.
Šiuos metus orkestras palydės įspūdingu koncertu Šiauliuose – gruodžio 28 d. 19 val. Šiaulių arenoje „Trimitas”, diriguojamas maestro U. Vaiginio, scenoje vėl susitiks su dainininku Carl Ellis. Šiuolaikinio žanro atlikėjas dainininkas Carl Ellis gimė, augo ir studijavo Londone, Didžiojoje Britanioje. Dainininko karjerą C. Ellis pradėjo Londone, West Ende, kur debiutavo miuziklo „Paryžiaus katedra” pastatyme. Šis sėkmingas pasirodymas atvėrė atlikėjui duris į žymiausias Europos scenas ir netrukus jam buvo pasiūlyta dalyvauti kompozitoriaus Endrew Lloyd Weber pastatyme „Starlight Express” Vokietijoje. Atlikėjas dalyvavo pasaulyje populiariame televizijos projekte „Vokietijos balsas”, ne kartą kviestas pasirodyti Vokietijos televizijos kanalų ZDF ir RTL projektuose. Šiuo metu solistas savo grupe pristatinėja naują solinį albumą bei dalyvauja koncertiniame ture „Grateful Tour” (Padėkos koncertinis turas). Koncertai Lietuvoje yra svarbi šio turo dalis: pasak atlikėjo, mūsų šalį jis pamilo iš pirmo žvilgsnio ir yra dėkingas likimui už pažintį su „Trimito” orkestru.
Dainininkas Carl Ellis sėkmingai užkariauja klausytojų širdis savo aksominio balso tembru, nuoširdžiomis emocijomis bei betarpišku dialogu su orkestru. Atlikėjas scenoje ir gyvenime lieka ištikimas savo trims tiesoms:
Muzika – mano gyvenimas. Muzika – mano aistra. Muzika – mano pirmoji meilė.
Atlikėjai
Valstybinis pučiamųjų instrumentų orkestras TRIMITAS
(vadovas Deividas Staponkus, vyr. dirigentas Ugnius Vaiginis)
Solistas CARL ELLIS (vokalas)
Dirigentas UGNIUS VAIGINIS
Vedėja SIGITA STANKEVIČIŪTĖ
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 2 val.
Pertrauka: yra

Grupės "TEQUILA" koncertas
2017-12-28 19:30 (Europe/Helsinki) | „Juonė pastuogė”
Grupės repertuarą sudaro koveriai, žymūs populiarių grupių šlageriai, taip pat grupės TEQUILA sukurti autoriniai kūriniai, tokie kaip: Su tavim, Atostogos, Labanakt, mano meile, Paukštis margas, Nakties lietus Londone, Stiliaga, Medžiai, Geltonas ruduo, Fiestos, Naktis, kuri niekad nesibaigia, Jau Kalėdos, Žemaitėjė mona brongi, Monologas.
Vakarėlis vyks jaukioje ir pagražėjusioje smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto.

Vytauto Šiškausko koncertas "Gražiausi metai - geriausios dainos"
2017-12-29 19:00 (Europe/Moscow) | Šiaulių arena
Vienas iš populiariausių Lietuvos dainininkų Vytautas Šiškauskas – jau 40 metų muzikinėje scenoje. Tai ne vienintelė graži sukaktis – šiais metais atlikėjas švęs ir asmeninį jubiliejų. Tokias skambias sukaktis dainininkas nusprendė atšvęsti iškilmingai ir kviečia visus savo gerbėjus į didžiąsias šalies arenas 2017-ųjų metų pabaigoje. Šiauliuose, Klaipėdoje, Kaune ir Vilniuje bus surengti grandioziniai jubiliejinio turo „Gražiausi metai – geriausios dainos“ koncertai, kuriuose Vytautas Šiškauskas atliks garsiausius savo hitus, atnešusius jam tiesiog fenomenalų populiarumą. Atlikėjui akomponuos VDU styginis orkestras ir profesionali muzikantų grupė. Publikai ruošiamos ir netikėtos muzikinės staigmenos bei improvizacijos, kurias pasirodymų metu dainininkas pristatys kartu su kviestinėmis žvaigždėmis ir kitais atlikėjais.
Prieš keturis dešimtmečius pradėjęs profesionalią muzikinę veiklą Vytautas Šiškauskas didžiausio pripažinimo sulaukė, pasirodžius albumams „Ateina metas“, „Nemigo naktį“ ir „Neišsiųsti laiškai“, kuriuose skamba tokie hitai, kaip „Su gimtadieniu“, „Nekaltinkit manęs“, „Mūsų čia žemė“, „Lietuva (mūsų kaimas)“ ar „Žvaigždė“. Dainininko diskografijoje net vienuolika albumų, o naujausias iš jų, pavadintas „Akimirkos“, pasirodė 2016-ųjų pabaigoje. Išskirtinę vietą lietuviškos pop muzikos pasaulyje Vytautas Šiškauskas išsikovojo originaliais, patriotiškais ir jausmingais kūriniais, kuriuose apdainuojamas savas kraštas, Tėvynė, paliečiamos tokios jautrios ir amžinos temos, kaip meilė motinai, tėvui ar kitam žmogui. Visgi atlikėjo dainų tematikos paletė vienu sakiniu nenusakoma, kadangi jų tekstus rašė daugybė talentingų tekstų autorių – Stasys Žlibinas, Vytautas Barauskas, Dalia Teišerskytė, Petras Dimša, Regina – Algė Gudavičiūtė, Jonas Visockas ir daugelis kitų.
Didžiosiose šalies arenose jubiliejų paminėsiantis Vytautas Šiškauskas džiaugiasi, kad sėkminga muzikinė karjera jam leidžia nuolat matyti daugybę laimingų gerbėjų veidų, girdėti nenutylančius aplodismentus, gauti glėbius gėlių ir įgyvendinti savo kūrybines idėjas. „Visa tai man – tarsi stebuklinga pasaka. Tikiu, kad jubiliejinis koncertų turas „Gražiausi metai – geriausios dainos“ sėkmingai ją pratęs ir netgi pakylės į naują lygį. O aš su didžiuliu įkvėpimu džiuginsiu mane mylinčią publiką populiariausiais hitais ir naujomis dainomis! – kalbėjo dainininkas. – Iki susitikimų koncertų salėse!“
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 2 val.
Pertrauka: numatyta

Vitalijos Katunskytės ir jos bičiulių šventinis koncertas
2017-12-30 17:00 (Europe/Moscow) | Koncertų salė „Saulė”
Gruodžio 30 d. 17:00 Šiaulių miesto koncertų salėje Saulė Vitalija Katusnkytė kviečia į šventinį koncertą, kuriame dalyvauja ir jos draugai:
– Radžis
– Raimondas Šilanskas
– Saksofonistas Remigijus
– Monika
– ir nauja staigmena/ svečiai Aistė ir Augustas

Koncertas MARTYNAS LEVICKIS 365
2017-12-30 19:00 (Europe/Moscow) | Šiaulių arena
Martynas Levickis pristato koncertinį turą „365“ – gruodžio 30 -ą Šiaulių arenoje!

Akordeonistas Martynas Levickis, šiemet pripažintas vienu iš įtakingiausių Lietuvos kultūros atstovų, metų pabaigoje vėl virpins klausytojų širdis klasikinės muzikos garsais. Gruodžio 21-30 dienomis koncertinį turą „365“ per penkias didžiąsias Lietuvos arenas surengsiantis muzikantas pasakoja apie būsimo turo idėjas ir žada klausytojams dievišką kelionę nuo romantiškosios Venecijos iki karščiu alsuojančios Argentinos.
Martynai, šių metų turas vadinsis „365“. Papasakok, kas užšifruota po šiuo pavadinimu?
Pavadinimas „365“ atspindi koncerto programą, kurios branduoliu taps įspūdingieji Antonio Vivaldi ir Ástor Piazzolla ciklai „Metų laikai“. Norėjosi pabėgti nuo skambių pavadinimų, tad šiemet pasirinkau kodinį pavadinimą, atspindintį metų laikus – jis mano širdžiai labai artimas. Kūrinių bus ir daugiau, bet kol kas nenoriu jų išduoti – vienaip ar kitaip tai bus absoliuti premjera. Staigmenų netruks. Kaip visada, galvojam apie daug smulkmenų, kurios pavers koncertus išties didingais.
Tavo koncertai visuomet pasižymi įdomia scenografija. Ką esi sugalvojęs šį kartą?
Šiuose koncertuose grosime apvalioje scenoje, stovinčioje arenos viduryje, iš visų pusių apsupti klausytojų. Pats pasirodymas vyks 360 laipsnių kampu. Toks pasirinkimas yra didelis iššūkis, reikalaujantis neįprastų kūrybinių ir techninių sprendimų, bet stengiamės vardan išskirtinio rezultato.
Šiemet pasirinkome vieną spalvą – ir scena, ir kostiumai bus balti. Dizainerė Kastė Svilaitė ir man, ir muzikantams specialiai kuria baltus koncertinius drabužius. Galite tik įsivaizduoti, kaip didžiulėse arenų erdvėse nušvis baltutėlis orkestras. Turėtų atrodyti dieviškai.
Šiuo metu turą pristatančiame vaizdo klipe net nesimato akordeono. Ar jo nebus ir koncerto metu? Gal imsiesi kitokių vaidmenų koncerto metu, nei tik grojimas akordeonu?
Taip, akordeono nei matosi, nei girdisi. Šįkart norėjau išeiti iš tipinio savo bruožo ir labiau koncentruotis į efektą, į spalvą, į jausmą. Žinoma – koncerte akordeonas bus, kaip gi aš be jo! Tačiau grojant su orkestru, mano grojimas akordeonu labai skiriasi nuo solinio atlikimo – tokiuose koncertuose tai labiau intensyvi muzikinė komunikacija tarp orkestro muzikantų ir manęs.
Kas pasirodys kartu su Tavimi scenoje?
Kartu scenoje bus mano paties suburtas orkestras “Mikroorkéstra”. Su šiais be galo talentingais muzikantais kas kartą pasiekiame net mane nustebinančius rezultatus, todėl labai džiaugiuosi, jog jie prisijungs prie manęs šiame koncertiniame ture. Su jais, beje, šiemet dar spėsime ir pakeliauti – spalio mėnesį vyksime į nedidelį turą Pietų Korėjoje.
Praėjusių metų pabaigoje, po Tavo pasirodymų Klaipėdoje, Kaune ir Vilniuje buvo galima matyti žmonių, kurių veiduose atsispindėjo visa jausmų gama – nuo besišypsančių iki ašarojančių iš susižavėjimo. Kokius jausmus ir įspūdžius norėtum palikti žmonėms po koncerto „365“?
Manau, jog koncertas „365“ turės dar platesnį emocinį spektrą – juk tai kelionė nuo Venecijos kvapais alsuojančių A. Vivaldi „Metų laikų“, pilnų poetiškumo, peizažų, pasakojimų ir net veikėjų, iki karščio pritvinkusių argentinietiškų Á. Piazzolla „Metų laikų“, kur, dėl metų laikų skirtumų skirtinguose pasaulio pusrutuliuose, vasara iš tikrųjų yra žiema, o žiema – vasara. Taigi, koncerto muzikinis pasakojimas ir emocinis spektras bus itin platus ir esu tikras, kad klausytojams per kūną lakstys šiurpuliukai!
Kokį įspūdį Tau pačiam paliko praėjusių metų turas „Classic Live Show“?
„Classic Live Show“ neabejotinai buvo didžiausias ir kokybiškiausias šou Lietuvos instrumentinės muzikos istorijoje. Šio projekto mastelį, ko gero, įmanoma suvokti tik matant sunkvežimį, pilną koncerte naudojamos atributikos ir rekvizito, sceną, kuri buvo tikras iššūkis ir atlikėjams, ir jos statytojams, autobusą su orkestru ir solistais, visą kūrybinę grupę. Tai be galo ryškus atsiminimas mano istorijoje ir nekantrauju dar ryškesnį atsiminimą sukurti su „365“ turu.
Esi sakęs, kad Tau patinka organizuoti renginius. Su kokiais renginiais dirbi šiuo metu?
Kaip tik šiuo metu vyksta mano organizuojama „Composers+Summer Academy“, suburianti kompozitorius iš įvairių pasaulio šalių. Vakar oficialiai prasidėjo ir Akordeono muzikos savaitė – tarptautinis inovatyvus akordeono muzikos festivalis. Be šių renginių, visus metus vyksta įvairiausi mažesni įvykiai, kuriuos koordinuoju su savo puikiąja „accoAkademijos“ komanda. Jie, beje, labai daug prisideda ir prie „365“ įgyvendinimo.
Kokie koncertai užsienyje laukia Tavęs iki gruodžio mėnesio?
Rudenį planuojami koncertiniai turai Šveicarijoje ir Pietų Korėjoje. Džiaugiuosi, kad iki gruodžio mėnesio Lietuvoje praleisiu šiek tiek daugiau laiko, nei įprasta.
Martyno Levickio koncertinio turo „365“ koncertas gruodžio 30 d. 19 val. – Šiaulių arenoje.

Ansamblio „Jonis“ koncertas
2017-12-30 21:00 (Europe/Moscow) | „Juonė pastuogė”
Energijos šios grupės muzikantams turėtų pavydėti jauni ir pradedantys atlikėjai. Nuo lietuviškos ir pasaulio kantri muzikos, liaudiškos ir uždegančių folk stiliaus dainų iki žinomų šlagerių – toks ansamblio JONIS linksmas stilius. Jų muzika vakarėliuose išjudina ir jauną ir pagyvenusį.
Vakarėlis vyks jaukioje ir pagražėjusioje smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto.

Naujųjų Metų sutikimas su gyvo garso grupe BONUS
2017-12-31 20:00 (Europe/Helsinki)
Vakarėlyje populiarius lietuviškus šlagerius ir pasaulio muzikos hitus gros Arūnas (klavišai) ir Marius (klavišai, gitara), Aivaras (mušamieji) ir Marius (el.gitara).
Vakarėlis vyks jaukioje ir pagražėjusioje smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto.

Trijų karalių šventė
2018-01-06 16:00 (Europe/Moscow)
16.00 val. TRIJŲ KARALIŲ EISENA
Visus šiauliečius kviečiame pasitikti Tris Karalius Kaštonų alėjoje, Pėsčiųjų bulvare (Vilniaus g.), Vasario 16-osios gatvėje ir prisijungti prie eisenos.
16.20 val. TRIJŲ KARALIŲ DOVANOS Prie prakartėlės Savivaldybės skvere

Teatralizuotas koncertas "Pasivaikščiojimas su Jonu Pauliumi II"
2018-01-06 17:00 (Europe/Moscow) | Chaimo Frenkelio viloje
Chaimo Frenkelio viloje tęsiasi projekto „Menai ir dvarai” popietės.
Sausio 6 d. 17 val. Jūsų laukia Teatralizuotas koncertas „Pasivaikščiojimas su Jonu Pauliumi II”, kurį atliks LNOBT solistas Liudas Mikalauskas ir pianistė Audronė Juozauskaitė.
Tai projektas skirtas kultūrinio paveldo ir meno edukacijos skatinimui ir viešinimui Lietuvos regionuose.
Jo metu vyksta susitikimai su žymiais aktoriais, atlikėjais, meno kūrėjais. Pilnutėlės salės sutiko kompozitorius: Andrių Kulikauską ir Giedrių Kuprevičių, žymiausias aktores – Vaivą Mainelytę ir Kristiną Kazlauskaitę, su malonumu klausėsi Andriaus Bialobžeskio skaitomų lietuvių poetų eilių.

Paroda Šiaulių apskrities žydų bendruomenės atkūrimo 30-mečiui
2018-01-14 15:00 (Europe/Moscow) | P. Višinskio viešoji biblioteka
Sausio 14 dieną, sekmadienį, 15 val. Šiaulių apskrities Povilo Višinskio viešosios bibliotekos (Aušros alėja 62, Šiauliai) III aukšto galerijoje atidaroma Savicko dailės mokyklos parengta paroda, skirta Šiaulių apskrities žydų bendruomenės atkūrimo 30-mečiui. Paroda eksponuojama iki sausio 28 dienos.
Savicko paveikslų galerija savo istoriją skaičiuoja nuo 1994 metų. 2000-aisiais, keičiantis amžiams, žmonių poreikiams ir gyvenimo būdui, imtis naujų iššūkių nutarėme ir mes. Ne tik atnaujinome galerijos veiklą, bet ir gerokai ją išplėtėme įkurdami Savicko suaugusiųjų dailės mokyklą. Anuomet mūsų idėja mokyti tapybos ir piešimo suaugusius ir subrendusius žmones buvo negirdėta naujiena Lietuvoje.
2015 m. vasarą Savicko dailės mokykla pradėjo veiklą Lietuvos žydų bendruomenėje. Pirmiausia organizavome tapybos plenerą Molėtų rajone, prie Bebrusų ežero. Buvau pakviestas organizuoti plenerą ir jam vadovauti. Suvažiavo žydų bendruomenės nariai ir kiti norintys išmokti tapyti iš visos Lietuvos. Taip pat turėjome svečių iš Izraelio. Plenerui pasibaigus surengėme savo darbų parodą. Plenero sėkmė ir buvo pagrindinis akstinas įkurti dailės mokyklą Lietuvos žydų bendruomenėje.
Tų pačių metų rudenį Vilniuje atidarėme Savicko dailės mokyklą ir pradėjome „Dailės įvadą su Raimondu Savicku“. Šių mokymų tikslas – sukurti tapybos, piešimo, dailės istorijos pagrindus, kad mokiniai galėtų toliau savarankiškai dirbti, tobulėti. Turime programą, kuria remiamės. Teorija susieta su praktika. Šioje mokykloje išeiname ne tik dailės stilius (gotiką, renesansą, baroką, klasicizmą ir kt.), bet ir judaiką: tapome sinagogas, susipažįstame su litvakų dailininkais. Kiekvieną rudenį ateina labai daug norinčių mokytis, vėliau jų šiek tiek sumažėja. Dabar yra apie dvidešimt. Lietuvos žydų bendruomenės nariai sudaro dvi grupes: labiau ir mažiau pažengusiųjų. Nors mokykla skirta suaugusiesiems, tačiau kai kurie iš jų anksčiau visai nesimokė dailės.
Jau tapo tradicija baigus mokslus organizuoti parodas ir vasaros tapybos plenerus. Esame pastebėti ir kviečiami pristatyti savo darbus Vilniuje, Kaune, Klaipėdoje ir Šiauliuose.

Vaikų rašytojo Dainiaus Šukio knygos „Trys paršiukai, Spirabyra ir sugižęs pienas“ pristatymas
2018-01-18 15:00 (Europe/Moscow) | P. Višinskio viešoji biblioteka
D. Šukio knygos mėgstamos ir mažųjų, ir suaugusiųjų, nes jos žavi ne tik šmaikščiomis istorijomis, bet ir nuotaikingais, linksmais, savitu mąstymu ir humoru pasižyminčiais personažais. Autorius pats piešia knygelėms iliustracijas ir daro tai pasimėgaudamas. „Daug piešiu, eskizuoju. Pirma gimsta personažai. Sugalvoju jų vardus. Pakalbinu juos. Būna, kad ima ir atsako. Papasakoja trumpą epizodą, istoriją. Iškyla dialogai ar scenos, kurie pasufleruoja tolimesnį veiksmą ir išsivysto į pasakojimą. Tą pasakojimą kartais perpasakoju su vis daugiau spalvų ir detalių. Tada sukuriu dar naujų personažų, perkeldamas juos į tą aplinką“, – pasakojo D. Šukys apie personažų ir istorijos naujai knygelei atsiradimo procesą. Save rašytoju vengiantis vadinti D. Šukys mano, kad knygos piešiniai tokie pat svarbūs kaip ir tekstas. Jie ne tik papildo tekstą, bet gali turėti ir kitą, savo istoriją. Naujausioje autoriaus knygelėje „Trys paršiukai, Spirabyra ir sugižęs pienas“ pasakojami trijų paršiukų ir kitų tvarto gyventojų nepaprasti nuotykiai.

Knygos „Garuozos mūšis. Šaltiniai ir interpretacijos“ pristatymas
2018-01-20 15:00 (Europe/Moscow) | Chaimo Frenkelio viloje
Sausio 20 d., šeštadienį, 15 val. Chaimo Frenkelio viloje (Vilniaus g. 74, Šiauliai) vyks Tomo Baranausko studijos „Garuozos mūšis. Šaltiniai ir interpretacijos“ pristatymas. Dalyvaus autorius – istorikas, Lietuvos edukologijos universiteto lektorius Tomas Baranauskas. Įėjimas nemokamas.
Studijoje nagrinėjamas Lietuvos istorijoje nepelnytai užmirštas 1287 m. kovo 26 d. vykęs Garuozos mūšis ir jo istorinis kontekstas. Knygoje taip pat skelbiami mūšį aprašantys XIII–XVIII a. šaltiniai su vertimais į lietuvių kalbą.
Autorius pateikia naują Garuozos mūšio ir 1279–1290 m. Žiemgaloje vykusių kovų interpretaciją, traktuodamas tai kaip Lietuvos istorijos dalį. T. Baranauskas kvestionuoja istoriografinį stereotipą, kad Garuozos mūšyje žiemgalių pasiekta pergalė nepakeitusi jų likimo, o 1290 m. Žiemgala neva buvusi užkariauta kryžiuočių. Knygoje pateikiami argumentai, rodantys, kad Garuozos mūšio ir po jo iki 1290 m. vykusių kovų dėka Vokiečių ordinas buvo priverstas pasitraukti iš Žiemgalos, o pusė istorinės Žiemgalos teritorijos iki šiol tebėra Lietuvos valstybės sudėtyje. Visa tai leidžia Garuozos mūšį suvokti, kaip vieną reikšmingiausių Baltijos kryžiaus žygių mūšių ir naujai pažvelgti į iki šiol menkai pažintą XIII a. paskutinio ketvirčio Lietuvos istoriją.
Susirinkusieji Chaimo Frenkelio viloje taip pat galės apžiūrėti dailininko Artūro Slapšio paveikslus Garuozos mūšio tema ir fotografijas, kuriose atkuriamosios istorijos stovyklų bei žygių entuziastai inscenizavo Garuozos mūšio fragmentus.
Studiją išleido asociacija Žiemių pradas „Simkala“ ir Joniškio istorijos ir kultūros muziejus.

Sasha Song gyvo garso koncertas "Gražiausi romansai ir dainos iš rusiškų kino filmų"
2018-01-26 19:00 (Europe/Moscow) | Šiaulių arena
Pirmą kartą Šiauliuose – talentingasis atlikėjas, neeilinio balso savininkas, 2009 metų Eurovizijos finalistas Sasha Song – Dima Šavrovas!
Šis koncertas skirtas visiems, kurie myli gyvą muziką ir yra neabejingi romansų skambesiui bei melodingoms dainoms.
Jūsų dėmesiui – šviesi, romantiška, jausminga romansų programa. “Ši muzika patinka tiek jaunimui, tiek brandesnio amžiaus žmonėms. Neabejoju, jog ji palies kiekvieno klausytojo širdį. Ją vadinu “Širdies muzika”. Pažadu nepamirštamą vakarą Jums ir Jūsų artimiesiems – tikiu, jog klausydamiesi mano dainų, patirsite šilčiausias emocijas, o Jūsų veidą papuoš šypsena…” – sako atlikėjas.
Ypatingu talentu, vokaliniais gebėjimais ir nepaprasta aistra atliekant kiekvieną kūrinį pasižymintis Sasha Song romansų turą po Lietuvą dovanoja pagerbdamas močiutės atminimą – už meilę muzikai jai liks dėkingas amžinai…
Už išskirtinius akustinius koncertus Sasha Song – Dima Šavrovas ne kartą buvo liaupsintas garsių muzikologų ir melomanų. Atlikėjas gali didžiuotis LR prezidento padėkos raštu už nuopelnus ir laimėjimus įvairiuose tarptautiniuose konkursuose. Sasha Song 2009 m. atstovavo Lietuvai „Eurovizijoje“ su daina “Pasiklydęs žmogus” ir pateko į finalą. Už legendinės dainos „Mamai“ atlikimą jis pelnė „Bravo“ statulėlę ir daugybę kitų apdovanojimų.
Praleiskime vakarą kartu su Sasha Song – jaukiai, šiltai ir turiningai!
Vokalas – Sasha Song
Akomponuoja pianinas
Pagrindinė renginio informacija
Bilietai po 11 € – https://www.ticketmarket.lt/lt/e/renginys/sasha-song-gyvo-garso-koncertas-siauliu-arena-bilietai

Nemokamai: vaikai nemokamai neįleidžiami
Renginio trukmė: 1 val. 30 min.
Išankstiniai užsakymai: Vietoms prie staliukų priimami išankstiniai vaišių užsakymai. Užsisakant iš anksto taikoma 10% nuolaida. Tai patogiau, pigiau ir greičiau. Kreiptis tiesiogiai telefonu: +370 671 34 555 Lina
Organizatorius: Song Music Group.

Mashina Vremeni koncertas "Meilė valdo pasaulį"
2018-01-27 19:00 (Europe/Moscow) | Šiaulių arena
Pirmą kartą į Šiaulius ir Klaipėdą atvyksta Rusijos roko grupė – „Mashina Vremeni“!
„Mashina Vremeni“ – neabejotinai garsiausia Rusijos roko muzikos grupė, įkurta dar 1969 metais. Jie pirmieji sužavėjo Rusijos muzikos mylėtojus roko ritmais ir užkariavo populiarumo viršūnes.
Andrei Makarevich, Alexander Kutikov, Andrey Derzhavin, Valeriy Efremov ir jų kolegos – Igor Khomich ir Aleksandr Ditkovskiy jau sausio mėnesį su ilgai brandintu turu po Europą „Meilė valdo pasaulį“ („Миром правит любовь“) neaplenks ir Lietuvos. Sausio 25 –ąją abejingų nepaliksiantis pasirodymas bus surengtas Klaipėdos „Švyturio“ arenoje, sausio 27 –ąją – Šiaurės Lietuvos sostinės Šiaulių arenos scenoje.
Šių dviejų miestų arenų scenose išgirsime geriausius, giliai į atmintį įsirėžusius hitus „Марионетки“ и „Скачки“, „Свеча“, „За тех кто в море„ Разговор в поезде“, „Поворот“, o taip pat „Mashina Vremeni“ pristatys ir naujausias kompozicijas iš 2016 metų pavasarį išleisto albumo „Jūs“. Be viso ko, didžiausias grupės turas po Europą pasižymės ir įspūdingomis vizualizacijomis, galinga garso aparatūra bei visos scenos užsklandą sudarysiančiais video ekranais.
Kone pusę savo kūrybinio amžiaus grupė yra kviečiama pasirodyti ir į didžiausius, prestižinius Europos muzikos festivalius. Kiekvienas „Mashina Vremeni“ koncertas yra tarsi visiškai nauja istorija, ilgai lauktas įvykis, kuris pasižymi profesionalumu, aukščiausios kokybės standartais bei prasmingu kūrinių turiniu. Daugeliui žmonių grupė asocijuojasi ne tik su kokybiška muzika, bet ir sielai artimais dainų žodžiais.
Kelių kartų muzikos gerbėjų širdis savito stiliaus kūryba pakerėję „Mashina Vremeni“ kviečia sausio mėnesį visus į turiningą muzikinę kelionę, kurioje dar kartą išgyvensime neužmirštamas praeities akimirkas.
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 2 val.

"Laiptų galerija" kviečia į vakarą "Ieva Simonaitytė.Likimai"
2018-01-31 18:00 (Europe/Moscow) | „Laiptų galerija”
Garsi, bet mažai pažįstama. Eglaitė, Evė, Evikė. Pavainikė, pakirsta kaulų tuberkuliozės. Vanagų k. (Klaipėdos raj.) siuvėja. Tiesmuka, išdidi, tvirta, vieniša. Paskutinė Mažosios Lietuvos raštininkė, unikali, talentinga rašytoja, kultūrų dialogo tarpininkė. Gimusi prieš daugiau nei 120 metų, tačiau vienintelė taip ryškiai liudijusi lietuvninkų buvimą.
Apie tai ir ne tik – sausio 31 d. (trečiadienį), 18 val. –
Vakare su rašytoja Ieva Simonaityte „I.Simonaitytė. Likimai”.
Dalyvauja: Šiaulių valstybinio dramos teatro aktorės: Nijolė Mirončikaitė, Jūratė Budriūnaitė, Danguolė Petraitytė, Rimanta Krilavičiūtė, literatūrologas, Humanitarinių mokslų dr. Nerijus Brazauskas.

Grupės "X-band" koncertas
2018-02-03 21:00 (Europe/Helsinki) | „Juonė pastuogė”
X-BAND – gyvo garso grupė, profesionaliai atliekanti Lietuvos ir viso pasaulio šlagerius. Stilius: Pop, Pop-rock, Country, klubinė ir šokių muzika.
Grupės sudėtis: Solinė gitara, bosinė gitara, saksofonas + dalinis studijinis, drums, audio maketas!
Grupės programoje:
4 Non Blondes, Bananarama, Billy Ray Cyrus, James Blunt, Bob Seger, Boney M , Bonnie Tyler, Bryan Adams, Celine Dion, Creedance, Electric Light Orchestra, Elvis Presley, Jennifer Lopez, Laid Back , Lara Fabian, Los Lobos, Mary Chapin Carpenter, Michael Buble, Modern Talking, Norah Jones, Pink , Queen , Rollo & King, Ronan Keating, Selena Gomez & The Scene, Shania Twain, Smokie, Soraya Arnelas, Suzi Quatro , The Beatle, Tina Turner , Toploader , Gary Moore ir kt.
16Hz, Combo, Dreams, Hiperbolė, Nerija, Rebelheart, Patruliai, Rondo, Saulės Kliošas, Studija, Vairas, Dž.Butkutė, E.Sipavičius, Eglė Jakštytė, G.Paškevičius, Merūnas Vitulskis, Obuolys (Alvydas Lukoševičius), R.Cicinas, R.Kirilkinas, E.Anusauskaitė, Sasha Song, R.Ščiogolovaitė, i.Starošaitė, St.Povilaitis, V.Riaubiškytė, Ž.Žvagulis ir kt.
Valery Meladze, Yulia Savicheva , I.Saruchanov, J.Antonov, I.Pircchalava, A.Gubin, I Nikolaev,Chao-Bao, Machina Vremeni, Hi-Fi,
Grupės privalumas:
Muzikos kokybė, nuoširdumas, puiki nuotaika ir TIK geros emocijos!
